gl fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en gl en gl gl gl gl gl gl gl gl gl gl gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
A sede da Deputación de Pontevedra en Vigo acolleu o 27 de maio unha charla sobre o impacto do cambio climático e da saúde na economía dentro do ciclo Aida Fernández Ríos | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Discursos de Inauguración de Curso
A sede da Deputación de Pontevedra en Vigo acolleu o 27 de maio unha charla sobre o impacto do cambio climático e da saúde na economía dentro do ciclo Aida Fernández Ríos
by Eva Fernández | Xuñ 15, 2021 | Noticias, Novas
A catedrática de Métodos Cuantitativos en Economía e Xestión da Universidad de Las Palmas de Gran Canaria, Beatriz González López-Valcárcel, e o catedrático de Economía da UVigo, Xavier Labandeira, impartiron a sesión
A Real Academia Galega de Ciencias (RAGC) e a Deputación de Pontevedra continuaron o 27 de maio coa terceira sesión do “II Ciclo de Conferencias Aida Fernández Ríos”, unha actividade gratuíta destinada a espertar o interese do gran público sobre temas de actualidade científica con repercusión social e impulsar o enorme labor científico levado a cabo en Galicia.
O presidente da RAGC, Juan Lema, e a presidenta da Deputación de Pontevedra, Carmela Silva, inauguraron a xornada, moderada pola vicepresidenta da RAGC e coordinadora do ciclo, Alicia Estévez, que se celebrou na nova sede da Deputación de Pontevedra en Vigo, de xeito semipresencial e en formato webinario. Ademais asistiron diversos deputados e outras autoridades, como a directora da Misión Biológica do Consejo Superior de Investigaciones Científicas (CSIC), Elena Cartea, e o presidente do CSIC en Galicia, Antonio de Ron Pedreira.
A primeira charla da xornada versou sobre “O difícil equilibio entre saúde e economía. O caso da covid-19”, impartida por Beatriz González López-Valcárcel, catedrática de Métodos Cuantitativos en Economía e Xestión da Universidad de Las Palmas de Gran Canaria e académica correspondente da RAGC.
España está entre os países máis afectados pola pandemia mundial do coronavirus. Na charla explórase a interface entre saúde e economía, o impacto da covid-19 en termos de custos, e os seus tipos, os efectos económicos a curto prazo (2020-2021) e a medio prazo, e o custo-efectividade das estratexias de prevención baseadas en test-rastrexo e illamento.
O transfondo económico das estratexias de vacinación tamén foi brevemente analizado por Beatriz González desde a dobre perspectiva de política de saúde e política económica. Pensando no longo prazo, analizará a posibilidade de profundar nos cambios necesarios no sistema sanitario dentro do marco do programa Next Generation para a recuperación en Europa. Unha vez identificadas as consecuencias e posibilidades a curto e largo prazo, a relatora concluirá abordando os efectos directos e indirectos da covid-19 sobre as desigualdades interpersoais, tanto no que concirne a desigualdades sociais en saúde como ás desigualdades económicas.
A segunda charla da xornada tratou os “Aspectos económicos do cambio climático e da súa mitigación”, e estivo a cargo do catedrático de Economía do Departamento de Economía Aplicada da Facultade de CC. Económicas da Universidade de Vigo (UVigo), Xavier Labandeira Villot.
O cambio climático é un dos principais desafíos ao que se ten que enfrontar a humanidade nas próximas décadas. Esta conferencia ofrecerá unha visión ampla das causas, implicacións económicas dos danos polo cambio climático e da efectividade e impactos socio-económicos de distintas alternativas para abordar este problema.
Segundo Labandeira, ademais da preparación para os impactos negativos asociados a un fenómeno con abundantes irreversibilidades, os próximos anos serán cruciais para o desenvolvemento e aplicación de estratexias efectivas para evitar unha expansión e agravamento deste problema. “A ciencia económica xoga, na actualidade, un papel fundamental tanto no cómputo dos impactos do cambio climático como na formulación e avaliación de políticas correctoras ou de mitigación” –indica–. Porén, Labandeira Villot engade que non será posible abordar o tránsito a sociedades descarbonizadas sen unha mudanza radical no tecido económico e infraestrutural das nosas sociedades.
O II Ciclo de Conferencias Aida Fernández Ríos consta de dous bloques, un primeiro con dez relatorios impartidos por once recoñecidos expertos entre abril e xullo, e un segundo bloque con cinco conferencias presenciais en institutos de Secundaria e Bacharelato durante o inicio do curso académico 2021-2022 –de setembro a decembro–.
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®